
Fülöpháza Község Önkormányzat

Képviselő-testületének

2023. május 30. napján
megtartott ülésén felvett
7. számú
J E G Y Z Ő K Ö N Y V E
40-47/2023. (V.30.) képviselő-testületi határozatok
7-9./2023.(V.30.) önkormányzati rendeletek

Fülöpháza,2023. május 30.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2023. május 30. napján 15:00 órakor megtartott testületi ülésén.
Jelen vannak: 
Nagyné Balogh Csilla polgármester

Juhász István alpolgármester 

Balogh József János képviselő 

Molnár Imre képviselő
Igazoltan távol van: 
Dr. Pogány Károly László képviselő
Tanácskozási joggal meghívott:
Vincze Miklós jegyző


 Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Dr. Pogány Károly László képviselő úr előzetesen jelezte távolmaradását. Az előzetesen egyeztetett meghívó alapján a napirendet szavazásra bocsátotta.
Az ülés napirendje:
Napirend: 

1.) Fülöpháza Község Önkormányzatának 2022. évi költségvetési gazdálkodásáról szóló beszámoló 
Előadó: Nagyné Balogh Csilla polgármester

2.) Az önkormányzat vagyonáról szóló önkormányzati rendelet módosítása a vagyontárgyak felülvizsgálatával kapcsolatban

Előadó: Nagyné Balogh Csilla polgármester

3.) Az avar és növényi hulladék nyílttéri égetésének helyi szabályairól szóló 7/2014. (VI. 30.) önkormányzati rendelet módosítása

Előadó: Nagyné Balogh Csilla polgármester

4.) Társulási anyag: A Kerekegyháza és Térsége Feladatellátó Társulás 2022. évi gazdálkodásáról szóló beszámoló 

Előadó: Nagyné Balogh Csilla polgármester

5.) Az önkormányzat 2022. évi gyermekjóléti és gyermekvédelmi feladatellátásának értékelése

Előadó: Nagyné Balogh Csilla polgármester

6.) Beszámoló jelentés a Kerekegyházi Önkormányzati Tűzoltó Parancsnokság 2022. évi munkájáról

Előadó: Nagyné Balogh Csilla polgármester

7.) Kecskeméti Hivatásos Tűzoltóparancsnokság 2022. évi beszámolója

Előadó: Nagyné Balogh Csilla polgármester

8.) Ellenőrzési jelentés és Összefoglaló éves ellenőrzési jelentés a 2022. évi belső ellenőrzésekről

Előadó: Vincze Miklós jegyző

9.) Egyebek

Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


40/2023. (V.30.) Kt. NORMATÍV hat 

2023. május 30-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2023. május 30.-i ülésén az alábbi napirendet fogadja el:

          Napirend: 

1.) Fülöpháza Község Önkormányzatának 2022. évi költségvetési gazdálkodásáról szóló beszámoló 
Előadó: Nagyné Balogh Csilla polgármester

2.) Az önkormányzat vagyonáról szóló önkormányzati rendelet módosítása a vagyontárgyak felülvizsgálatával kapcsolatban

Előadó: Nagyné Balogh Csilla polgármester

3.) Az avar és növényi hulladék nyílttéri égetésének helyi szabályairól szóló 7/2014. (VI. 30.) önkormányzati rendelet módosítása

Előadó: Nagyné Balogh Csilla polgármester

4.) Társulási anyag: A Kerekegyháza és Térsége Feladatellátó Társulás 2022. évi gazdálkodásáról szóló beszámoló 

Előadó: Nagyné Balogh Csilla polgármester

5.) Az önkormányzat 2022. évi gyermekjóléti és gyermekvédelmi feladatellátásának értékelése

Előadó: Nagyné Balogh Csilla polgármester

6.) Beszámoló jelentés a Kerekegyházi Önkormányzati Tűzoltó Parancsnokság 2022. évi munkájáról

Előadó: Nagyné Balogh Csilla polgármester

7.) Kecskeméti Hivatásos Tűzoltóparancsnokság 2022. évi beszámolója

Előadó: Nagyné Balogh Csilla polgármester

8.) Ellenőrzési jelentés és Összefoglaló éves ellenőrzési jelentés a 2022. évi belső ellenőrzésekről

Előadó: Vincze Miklós jegyző

9.) Egyebek

Felelős: Vincze Miklós jegyző
      Határidő: azonnal   

1. napirendi pont tárgyalása:

Fülöpháza Község Önkormányzatának 2022. évi költségvetési gazdálkodásáról szóló beszámoló 
Nagyné Balogh Csilla polgármester: Az első napirendi pontunk a tavalyi évi zárszámadási rendelet elfogadása. Szorosan gazdálkodtunk. 
A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzata Képviselő-testületének Fülöpháza Község Önkormányzata 2022. évi költségvetésének végrehajtásáról szóló 7/2023.(V.30.) önkormányzati rendeletét alkotta.
2. napirendi pont tárgyalása:
Az önkormányzat vagyonáról szóló önkormányzati rendelet módosítása a vagyontárgyak felülvizsgálatával kapcsolatban

Nagyné Balogh Csilla polgármester: Az önkormányzati tulajdonban álló vagyontárgyak felülvizsgálatát követően az elmúlt időszakban bekövetkezett változások lettel átvezetve. 
A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzata Képviselő- testületének az önkormányzat vagyonáról és a vagyongazdálkodásáról szóló 16/2013. (IX. 30.) önkormányzati rendelet módosításáról szóló 8/2023. (V.30.) számú önkormányzati rendeletét alkotta.
3. napirendi pont tárgyalása:

Az avar és növényi hulladék nyílttéri égetésének helyi szabályairól szóló 7/2014. (VI. 30.) önkormányzati rendelet módosítása
Nagyné Balogh Csilla polgármester: A módosítást a magasabb rendű jogszabálynak, az OTSZ-nek való megfelelés indokolta. Eszerint a település teljes közigazgatási területén-kül -,és belterületen egyaránt-egységesen szabályozásra kerültek az égetés szabályai. A jelenleg hatályos rendeletünk csak a belterületi nyílttéri égetést engedélyezi. A nyílttéri égetés szándékát a tulajdonosnak be kell jelentenie a Katasztrófavédelemnek. 
A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 3/1 számú melléklete szerinti Fülöpháza Község Önkormányzata Képviselő- testületének az avar és növényi hulladék nyílttéri égetésének helyi szabályairól szóló 7/2014.(VI.30.) önkormányzati rendelet módosításáról szóló 9/2023. (V.30.) számú önkormányzati rendeletét alkotta. 
4. napirendi pont:
Társulási anyag: A Kerekegyháza és Térsége Feladatellátó Társulás 2022. évi gazdálkodásáról szóló beszámoló 
Nagyné Balogh Csilla polgármester: A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a Társulás 2022. évi gazdálkodásáról szóló beszámolóját, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


41/2023. (V. 30.) sz. Kt:
A Kerekegyháza és Térsége Feladatellátó Társulás 2022. évi gazdálkodásáról szóló beszámoló
Határozat
Fülöpháza Község Önkormányzat Képviselő-testülete megtárgyalta, és – az előterjesztésben foglalt tartalommal – elfogadja Kerekegyháza és Térsége Feladatellátó Társulás Társulási Tanácsa 2022. évi gazdálkodásáról szóló beszámolóban foglaltakat.

Felelős: Nagyné Balogh Csilla polgármester

Határidő: azonnal

5. napirendi pont:
Az önkormányzat 2022. évi gyermekjóléti és gyermekvédelmi feladatellátásának értékelése

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a Társulás 2022. évi gazdálkodásáról szóló beszámolóját, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


42/2023. (V.30.) sz. Kt.

Gyermekvédelmi rendszer értékeléséről

Határozat

Fülöpháza Község Önkormányzatának Képviselő-testülete az előterjesztés 1. sz. mellékletét képező, a település 2022. évi gyermekjóléti és gyermekvédelmi feladatainak értékeléséről szóló beszámolót elfogadja. 

Megbízza a jegyzőt, hogy az értékelést a Gyámhivatal felé küldje meg.

Felelős: Vincze Miklós jegyző

Határidő: 2023. május 31.

Határozatról értesül: 
- jegyző, és általa 

- Gyámhivatal

6. napirendi pont:
Beszámoló jelentés a Kerekegyházi Önkormányzati Tűzoltó Parancsnokság 2022. évi munkájáról
Nagyné Balogh Csilla polgármester: Szeretném köszönetemet kifejezni a tűzoltók egész éves lelkiismeretes munkájáért. 

A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a beszámolót, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


43/2023. (V.30.) sz. Kt:

Beszámoló jelentés a Kerekegyházi Önkormányzati Tűzoltó Parancsnokság 2022. évi munkájáról
Határozat

Fülöpháza Község Önkormányzat Képviselő-testülete a Kerekegyházi Önkormányzati Tűzoltó Parancsnokság 2022. évi munkájáról szóló beszámolóját elfogadja. 
Felelős: Nagyné Balogh Csilla polgármester

                        Határidő: azonnal

7. napirendi pont:
Kecskeméti Hivatásos Tűzoltóparancsnokság 2022. évi beszámolója

Nagyné Balogh Csilla polgármester: Szeretném köszönetemet kifejezni a Kecskeméti Hivatásos Tűzoltóparancsnokság tűzoltóinak is az egész éves lelkiismeretes munkájukért. 

A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a beszámolót, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


44/2023. (V.30.) sz. Kt:

Kecskeméti Hivatásos Tűzoltóparancsnokság 2022. évi beszámolója

Határozat

Fülöpháza Község Önkormányzat Képviselő-testülete a Kecskeméti Hivatásos Tűzoltóparancsnokság 2022. évi beszámolójában foglaltakat elfogadja.
Felelős: Nagyné Balogh Csilla polgármester

                        Határidő: azonnal

8. napirendi pont: 

Ellenőrzési jelentés és Összefoglaló éves ellenőrzési jelentés a 2022. évi belső ellenőrzésekről

Nagyné Balogh Csilla polgármester: A belső ellenőrzés a 2022. évi tervnek megfelelően valósult meg, elmaradt ellenőrzés nem volt. Az ellenőrzés tárgya döntő részben a szabályozott, szabályszerű és hatékony működés feltételeinek és teljesülésének vizsgálatára irányult. A bizottság tárgyalta a jelentést? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a 2022. évi belső ellenőrzésekről szóló jelentést, kérem szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


45/2023. (V. 30.) sz. Kt: 

Ellenőrzési jelentés és Összefoglaló éves ellenőrzési jelentés a 2022. évi belső ellenőrzésekről

Határozat

Fülöpháza Község Önkormányzatának Képviselő-testülete az Önkormányzat 2022. évi belső ellenőrzésről szóló - a határozat mellékletét képező – ellenőrzési jelentését és összefoglaló éves ellenőrzési jelentését jóváhagyja.

Felelős: Vincze Miklós jegyző

Határidő: azonnal

Határozatról értesül:

· Jegyző

· Irattár

9. napirendi pont: EGYEBEK

9/a. Békepárti határozat

Nagyné Balogh Csilla polgármester: Szita Károly, Kaposvár polgármesterének megkeresését minden települési önkormányzat megkapta. Szeretné, ha az Országgyűlés által március 31-én elfogadott orosz-ukrán békepárti határozathoz mindenki csatlakozna. 

Aki elfogadja a békepárti határozathoz való csatlakozást, kérem szavazzon! 
A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:

46/2023. (V. 30.) Kt. 

Csatlakozás az Országgyűlés 5/2023. (III.31.) OGY határozatában foglaltakhoz

Határozat

Fülöpháza Község Önkormányzat Képviselő-testülete is csatlakozik az Országgyűlésnek az orosz-ukrán háború egyéves évfordulójára kiadott 5/2023. (III.31.) OGY határozatában foglaltakhoz, és kifejezi egyetértését, támogatását az abban foglaltakkal kapcsolatban.

Ukrajna, Európa, így Magyarország elsődleges érdeke, a mindenki által elszenvedett háború, az európai humanitárius válság végleges lezárása: a béke kihirdetése, ami az egyetlen megoldás, mind erkölcsi, mind gazdasági értelemben, csak akkor biztosítható a fejlődés, ha végre béke lesz! Magyarországon minden embernek, minden településnek, minden önkormányzatnak elemi érdeke a béke, a biztonság, így a háború határozott elutasítása!

Felelős: Nagyné Balogh Csilla polgármester

Határidő: azonnal

A határozatról értesül: Vincze Miklós jegyző, és általa:

· MJVSZ
9/b. Hagyományőrző Egyesület működési támogatási kérelme

Nagyné Balogh Csilla polgármester: A Hagyományőrző Egyesület kérelmet nyújtott be, működési költségeinek fedezetére. Mire szeretnék felhasználni? 

Molnár Imre képviselő: Az október 7-i szüreti rendezvény megszervezéséhez. 

Nagyné Balogh Csilla polgármester: Aki támogatja a 150.000 forint összegű működési támogatás biztosítását a Hagyományőrző Egyesület számára, kérem szavazzon! 
A Képviselő-testület az ismertetett napirendet egyhangúlag, 3 igen szavazattal, 1 tartózkodással, ellenszavazat nélkül elfogadta, és az alábbi határozatot hozta:

47/2023. (V30.) sz. Kt.

A Hagyományőrző Egyesület támogatása

Határozat

1./ Fülöpháza Község Önkormányzat Képviselő-testülete a Hagyományőrző Egyesület részére 150.000 forint összegű működési támogatást biztosít a 2023. évi költségvetése terhére. A Képviselő-testület kötelezettséget vállal a 150.000 Ft összegű kiadási előirányzat biztosítására. A kiadás fedezete a tartalék. 

Egyben felhatalmazza a polgármestert a vonatkozó támogatási szerződés aláírására.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy költségvetési rendelet soron következő módosításakor a fenti döntést vegye figyelembe.
Felelős: Vincze Miklós jegyző

Határidő: értelemszerűen
9/c. Falunapi programok egyeztetése
Nagyné Balogh Csilla polgármester: A Falunapi programok kapcsán átadom a szót Baksa Henrietta művelődésszervező kolléganőnek. 
Baksa Henrietta művelődésszervező: Közel van a falunapunk. Postás Józsinak 355.600 forint a fellépési díja, ez 60 perces műsort foglal magában. Több fellépőt még nem foglaltunk le. Az esti utcabálra Dj. Gazsó 20:00- 24:00 óráig 160 000 forintért vállanlá a zene biztosítását. Két légvár, lufi hajtogatás és arcfestés 75 000 forintba kerülne. Mindkét légvárnak fedett a teteje, hogy ne érje a gyerekeket a tűző nap. 

A közterület használati rendeletben foglalt díjak reálisak? Több árus is megkeresett ezügyben. 

Vincze Miklós jegyző: A közterület használati díjak nem lettek felülvizsgálva, úgyhogy 300 Ft/m2/nap az aktuális díj. 

Baksa Henrietta művelődésszervező: Kísérő programként felmerült a Ziegler festő szakkör kiállítása a Művelődési Házban. 

Juhász István képviselő: Szerintem jó ötlet. 

Nagyné Balogh Csilla polgármester: Az Egészségfejlesztési Iroda ingyenesen tud hozni mérési lehetőséget és táplálkozási tanácsadást. 

Baksa Henrietta művelődésszervező: Helvéciáról mini makett mozgó tankokkal tudnának bemutatót csinálni. Ők ingyen jönnének, csk ebédet kérnének. 

Balogh József János képviselő: Az is nagyon jó program. 

Nagyné Balogh Csilla polgármester: A légvárastól ne területhasználati díjat kérjünk, hanem kedvezményes díjon biztosítsák az arcfestést és a csillám tetoválást. 
Baksa Henrietta művelődésszervező: A gyereknapi rendezvényen 50 gyereket festettek ki 30 000 forintért. 

Balogh József János képviselő: Mennyibe kerülne a területfoglalási díj? 

Vincze Miklós jegyző: kb. 2000 forint. 

Nagyné Balogh Csilla polgármester: Vagy az első 50 gyerek arcfestését kifizeti az Önkormányzat, ha azt is tudja 30 000 forintért vállalni, mint a gyereknapon. A Kerekegyházi Tűzoltóság is jön bemutatót tartani. Ahhoz még szerezni kell egy felgyújtható autó karosszériát. 

A kockázott birkahús a szabadszállási hentesnél 1900 Ft/kg. Délben jellemzően nem sokan szoktak lenni az ebédosztásnál. Ha ez így megfelelő, akkor megrendeljük ott a birkahúst. Jó minőségű, ellenőrzött hús. 100 kilógrammot rendelnénk belőle. Krumpli lesz és savanyúság még a pörkölthöz. 
Baksa Henrietta művelődésszervező: Az Őszi Szél Népdalkör és az ovisok is fel fognak lépni a falunapon. 

Nagyné Balogh Csilla polgármester: A falunapunkat akkor délben kezdenénk ebéddel.  Jegyző Úr, szeretnénk kölcsön kérni a kerekegyházi színpadot. 
Vincze Miklós jegyző: Persze, nincs akadálya. 

Nagyné Balogh Csilla polgármester: Gondol-e a testület valamilyen elismerést átadni a Falunap keretében?  
Juhász István képviselő: Az Őszi Szél Népdalkör kitüntetésén érdemes lenne elgondolkodni. 

Nagyné Balogh Csilla polgármester: A júniusi testületi ülésig van idő ezen gondolkodni. Nyugdíjba vonulunk most nincs. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 15:50 órakor bezárta.
Kmf.

